বেসরকারি শিক্ষক কর্মচারিদের জন্য বৈশাখী ভাতা ও ৫ শতাংশ ইনক্রিমেন্ট দেয়ার ঘোষণায় প্রধানমন্ত্রী শেখ হাসিনাকে অভিনন্দন ও শুভেচ্ছা জানিয়ে মঙ্গলবার (১৩ নভেম্বর) সকালে চট্টগ্রাম মহানগরীতে আন্দরকিল্লাস্থ চত্বরে আনন্দ মিছিল ও সমাবেশ করেছে বাংলাদেশ শিক্ষক সিমিতি চট্টগ্রাম আঞ্চলিক শাখা। আজ মঙ্গলবার (১৩ নভেম্বর) সকালে নগরীর আন্দরকিল্লাস্থ চত্বরে এ সমাবেশ হয়েছে। সমাবেশ শেষে আনন্দ মিছিলে মহানগর ও জলার শিক্ষা প্রতিষ্ঠানগুলোর শিক্ষকরা অংশগ্রহণ করেন। বাশিস, চট্টগ্রাম আঞ্চলিক শাখার সভাপতি বীর মুক্তিযোদ্ধা সৈয়দ লকিতুল্লাহর সভাপতিত্বে সমাবেশে প্রধান অতিথি ছিলেন বাশিস কেন্দ্রীয় সহ-সভাপতি রনজিৎ কুমার নাথ। মুখ্য আলোচক ছিলেন চট্টগ্রাম আঞ্চলিক শাখার সাধারণ সম্পাদক অঞ্চল চৌধুরী। সংগ্রাম কমিটির আহ্বায়ক যুগ্ম সাধারণ সম্পাদক শিমুল মহাজনের সঞ্চালনায় অন্যান্যদের মধ্যে বক্তব্য রাখেন আঞ্চলিক নেতৃবৃন্দের মধ্যে শান্তিরঞ্জন চক্রবর্ত্তী, আকম শহীদুল্লাহ মানিক, সৃষ্টিব্রত পাল, মহানগরীর সাধারণ সম্পাদক প্রদীপ কানুনগো, দেবেশ দাস, ভানু দে, বিচিত্রা চৌধুরী, উপজেলা/থানা নেতৃবৃন্দের মধ্যে বক্তব্য রাখেন উত্তম দাশ, আব্দুল মালেক, আমির হোসেন, মাকসুদুল করিম, মুকুল ভট্টাচার্য, মোঃ আহসান প্রমুখ। সভায় শিক্ষক নেতৃবৃন্দ বর্তমান শিক্ষা বান্ধব প্রধানমন্ত্রী শেখ হাসিনাকে অভিনন্দন ও ধন্যবাদ জানান। প্রধানমন্ত্রীর ঘোষনায় শিক্ষক সমিতির দীর্ঘ আন্দোলনের ফসল। তিনি সঠিক সময়ে এ ঘোষণা প্রদান করেছেন। বক্তারা প্রধানমন্ত্রীর এ ঘোষণা শিক্ষা ব্যবস্থা জাতীয়করণে এক ধাপ এগিয়ে গেলো বলে উল্লেখ করেন। তাছাড়া জাতীয় শিক্ষানীতি-২০১০ বাস্তবায়ন ও মাধ্যমিক শিক্ষা ব্যবস্থা জাতীয়করণ নির্বাচনি ইশতেহারে সংযোজনের আহ্বান জানান। আন্দরকিল্লা চত্বরে সমাবেশ শেষে আনন্দ মিছিল নগরীর রাজপথ প্রদক্ষিণ শেষে প্রেস ক্লাব চত্বরে সম্পন্ন হয়। প্রেস বিজ্ঞপ্তি